Ο **Φώτης Κατσικάρης** (Νίκαια Αττικής, 16 Μαΐου 1967) είναι Έλληνας πρώην καλαθοσφαιριστής και νυν προπονητής.

Σταδιοδρομία
------------

### Ως καλαθοσφαιριστής

Ο Κατσικάρης ξεκίνησε την καριέρα του στον Ιωνικό Νίκαιας και έκανε την πρώτη του εμφάνιση στη Α1 εθνική σε ηλικία μόλις 15 ετών. Διετέλεσε παίκτης του Ιωνικού, του Σπόρτιγκ, της ΑΕΚ επί έξι χρόνια και του Ηρακλείου. Συνολικά έπαιξε 197 παιχνίδια στην Α1.

### Ως προπονητής

Μετά την αποχώρησή του από την ενεργό δράση το 1998, ανέλαβε θέση βοηθού προπονητή στην ΑΕΚ. Από το 1999 έως και το 2003 διατέλεσε βοηθός του Ντούσαν Ίβκοβιτς και του Ντράγκαν Σάκοτα στην ΑΕΚ, στην πιο επιτυχημένη περίοδο της σύγχρονης ιστορίας της ΑΕΚ, καθώς κατέκτησε 1 πρωτάθλημα και 2 Κύπελλα Ελλάδας, αλλά και 1 Κύπελλο Σαπόρτα. Έπειτα από πέντε χρόνια στο πόστο του βοηθού στην ΑΕΚ, προωθήθηκε σε πρώτο προπονητή της ομάδας, θέση την οποία διατήρησε για δύο σεζόν (2003-04, 2004-05). Ως πρώτος προπονητής, ο Κατσικάρης οδήγησε την ΑΕΚ στους τελικούς των πλέι οφ στο ελληνικό πρωτάθλημα και στη φάση των 16 της Ευρωλίγκας την αγωνιστική περίοδο 2004-05. Κατά τη διάρκεια της θητείας του ανέδειξε νέους παίκτες όπως ο Νίκος Ζήσης και ο Γιάννης Μπουρούσης.

Ο Κατσικάρης ανέλαβε στη συνέχεια την τεχνική ηγεσία της ρωσικής Ντιναμό Αγίας Πετρούπολης. Με την Ντιναμό τερμάτισε στη 2η θέση του ρωσικού πρωταθλήματος στην κανονική περίοδο και τελικά η ομάδα της Αγίας Πετρούπολης κατετάγη 3η μετά τα πλέι οφ στη σεζόν 2005-06. Η Ντιναμό όμως εκείνη την εποχή χρεοκόπησε με αποτέλεσμα ο Κατσικάρης να φύγει από τη Ρωσία. Τον Οκτώβριο του 2006 ανέλαβε την τεχνική ηγεσία της ισπανικής Βαλένθια. Εκεί εργάστηκε για δύο χρόνια, αλλά, καθώς έφτασε μόνο μέχρι τα προημιτελικά του ισπανικού πρωταθλήματος, απολύθηκε το Νοέμβριο του 2008.

Τον Οκτώβριο του 2009 ανέλαβε ως προπονητής τον Άρη, αντικαθιστώντας τον Αντρέα Ματσόν. Λίγους μήνες μετά, τον Ιανουάριο του 2010, και μετά από ήττα του Άρη από τον ΠΑΟΚ, ο Κατσικάρης παραιτήθηκε.

Λίγες ημέρες αργότερα ανέλαβε την τεχνική ηγεσία της Μπιλμπάο, η οποία βρισκόταν στην προτελευταία θέση του ισπανικού πρωταθλήματος, με ρεκόρ νικών-ηττών 4-17. Με προπονητή τον Κατσικάρη, η Μπιλμπάο απέφυγε τον υποβιβασμό, αλλά για μία νίκη δεν κατάφερε να συμμετάσχει στα πλέι οφ. Έφτασε όμως μέχρι το φάιναλ φορ του EuroCup. Tην επόμενη σεζόν, η Μπιλμπάο έφτασε μέχρι τους τελικούς των πλέι οφ στην Ισπανία, αποκλείοντας τη Βαλένθια στα προημιτελικά και τη Ρεάλ Μαδρίτης στα ημιτελικά. Έχασε από τη Μπαρτσελόνα που αναδείχθηκε πρωταθλήτρια Ισπανίας, αλλά η 2η θέση, μετά τα πλέι οφ, ήταν η υψηλότερη στην ιστορία της ομάδας. Αυτή η 2η θέση οδήγησε τη Μπιλμπάο στην απευθείας πρόκριση στη φάση των ομίλων της Ευρωλίγκα την επόμενη αγωνιστική περίοδο. Τη σεζόν 2011-12 στην Ευρωλίγκα ο Κατσικάρης οδήγησε τη Μπιλμπάο μέχρι τους προημιτελικούς όπου αποκλείστηκε από την ΤΣΣΚΑ Μόσχας, ενώ στο πρωτάθλημα Ισπανίας τερμάτισαν έκτοι και αποκλείστηκαν στα προημιτελικά των πλέι οφ. 

Το 2012 συμφώνησε να αναλάβει παράλληλα προπονητής της εθνικής ομάδας της Ρωσίας, αρχής γενομένης από το Ευρωμπάσκετ του 2013 στη Σλοβενία αλλά παραιτήθηκε τον Ιούλιο του 2013 μετά την απομάκρυνση του γενικού διευθυντή της ομάδας. Το 2013 επίσης πήρε το βραβείο του προπονητή της χρονιάς στο Eurocup.

Τον Ιούνιο 2014 ανέλαβε την τεχνική ηγεσία της Εθνική Ελλάδος. Με την Εθνική ομάδα πήρε μέρος στο Μουντομπάσκετ 2014, στο Ευρωμπάσκετ 2015 και στο προολυμπιακό τουρνουά 2016 στο Τορίνο. Τη σαιζόν 2015-16 προπόνησε την Ισπανική ομάδα Μούρθια ενώ τον Ιούλιο του 2016 υπέγραψε συμβόλαιο συνεργασίας με τη Ρώσικη ομάδα Λοκομοτίβ Κουμπάν παραμένοντας μέχρι το Νοέμβριο του ιδίου έτους. Τον Ιανουάριο του 2017 επέστρεψε στην ισπανική Μούρθια. Στις 4 Μαρτίου συμπλήρωσε 250 συμμετοχές στο ισπανικό πρωτάθλημα, έχοντας 57% ποσοστό επιτυχίας.

Στις 28 Ιουνίου 2017 ανακοινώθηκε η συμφωνία του με την Χάποελ Ιερουσαλήμ υπογράφοντας τριετές συμβόλαιο. Όμως στις 9 Νοεμβρίου, μετά τα άσχημα αποτελέσματα σε Γιούροκαπ και τα παράπονα για την εικόνα της ομάδας και την αμυντική της λειτουργία, ο Κατσικάρης απολύθηκε. Στις 25 Νοεμβρίου του 2017 ανακοινώθηκε από την ομάδα της Τενερίφης. Από τον πάγκο της Τενερίφης αποχώρησε στις 11 Ιουνίου του 2018. Στις 30 Ιουλίου του 2018 ανέλαβε χρέη βοηθού προπονητή στους Γιούτα Τζαζ και έγινε έτσι ο πρώτος Έλληνας προπονητής που κάθεται στον πάγκο ομάδας του NBA.

Στις 26 Ιουνίου 2019, ανακοινώθηκε από την Γκραν Κανάρια, ως ο νέος προπονητής της ομάδας μέχρι το 2021. Στις 25 Ιουνίου 2020, αποτέλεσε παρελθόν από την ισπανική ομάδα μετά από χρήση ανάλογης οψιόν.

Στις 21 Ιανουαρίου 2021, ανακοινώθηκε από την Ουνικάχα Μάλαγα, παραμένοντας έτσι στην Ισπανία. Η Μάλαγα έχασε την είσοδό της στα playoffs του Πρωταθλήματος την τελευταία αγωνιστική. Στις 28 Μαΐου, ανανέωσε το συμβόλαιο του μέχρι το 2023. Στις 6 Φεβρουαρίου 2022, αποτέλεσε παρελθόν από την Ουνικάχα Μάλαγα έχοντας ρεκόρ 7-11 (νίκες-ήττες) στο Πρωτάθλημα Ισπανίας, αλλά με καλή παρουσία στο Μπάσκετμπολ Τσάμπιονς Λιγκ.

Διακρίσεις
----------

* Προπονητής της χρονιάς στο Γιούροκαπ: (2013)

Παραπομπές
----------

1. ↑  «Η αποχαιρετιστήρια συνέντευξη Τύπου του Φώτη Κατσικάρη». Αρχειοθετήθηκε από το πρωτότυπο στις 26 Ιανουαρίου 2013. Ανακτήθηκε στις 4 Ιανουαρίου 2013.
2. ↑  «Ρωσία: Νέος ομοσπονδιακός ο Φώτης Κατσικάρης». naftemporiki.gr. 22 Δεκεμβρίου 2012. Αρχειοθετήθηκε από το πρωτότυπο στις 24 Δεκεμβρίου 2012. Ανακτήθηκε στις 4 Ιανουαρίου 2013.
3. ↑  «Παραιτήθηκε ο Κατσικάρης από τη Ρωσία». sport24.gr.
4. ↑  «2012-13 Eurocup Coach of the Year: Fotis Katsikaris, Uxue Bilbao Basket» (στα αγγλικά). *Welcome to 7DAYS EuroCup*.. Ανακτήθηκε στις 2017-03-05.
5. ↑  gazzetta.gr-Κατσικάρης κι επίσημα στην Εθνική!, 11.06.2014
6. ↑  Ο Κατσικάρης στη Λοκομοτίβ Κουμπάν, contra.gr. 24/07/2016
7. ↑  Γύρισε στη Μούρθια ο Κατσικάρης, ανακτήθηκε στις 24 Ιανουαρίου 2017
8. ↑  «Οι 250 συμμετοχές του Κατσικάρη».. Ανακτήθηκε στις 2017-03-05.
9. ↑  «Συμφώνησε με την Χαποέλ Ιερουσαλήμ ο Κατσικάρης» (στα αγγλικά).. Ανακτήθηκε στις 2017-06-28.
10. ↑  «Τέλος ο Κατσικάρης από την Χάποελ».. Ανακτήθηκε στις 2017-11-09.
11. ↑  «Επίσημο: Στην Τενερίφη ο Κατσικάρης (pic)».. Ανακτήθηκε στις 2017-11-24.
12. ↑  «Τέλος και επίσημα από την Τενερίφη ο Κατσικάρης». *sport-fm.gr*. Ανακτήθηκε στις 30 Δεκεμβρίου 2018.
13. ↑  «Ανακοινώθηκε από τους Γιούτα Τζαζ ο Κατσικάρης- Ο πρώτος Έλληνας προπονητής στο ΝΒΑ». *LiFO*. Ανακτήθηκε στις 30 Δεκεμβρίου 2018.
14. ↑  «Γκραν Κανάρια: Επισημοποίησε το deal με Κατσικάρη! (photo)». *Eurohoops*. 26 Ιουνίου 2019. Ανακτήθηκε στις 26 Ιουνίου 2019.
15. ↑  «Κατσικάρης: Άκομψο τέλος από την Γκραν Κανάρια - Η αντίδρασή του». *Eurohoops*. 25 Ιουνίου 2020. Ανακτήθηκε στις 29 Ιανουαρίου 2021.
16. ↑  «Μάλαγα: Υπέγραψε ο Κατσικάρης, αντικαθιστά τον Κασιμίρο (pics)». *Eurohoops*. 20 Ιανουαρίου 2021. Ανακτήθηκε στις 29 Ιανουαρίου 2021.
17. ↑  «Επίσημο για τον Κατσικάρη: Μένει στη Μάλαγα μέχρι το 2023 (pic)». *www.gazzetta.gr*. Ανακτήθηκε στις 28 Μαΐου 2021.
18. ↑  «Φώτης Κατσικάρης: Τέλος από την Ουνικάχα Μάλαγα! (photo)». *Eurohoops*. 6 Φεβρουαρίου 2022. Ανακτήθηκε στις 6 Φεβρουαρίου 2022.

Εξωτερικοί σύνδεσμοι
--------------------

* (Αγγλικά) Φώτης Κατσικάρης, στατιστικά στην επίσημη ιστοσελίδα της FIBA Europe.
* eurobasket.com-Προφίλ του Φώτη Κατσικάρη
* gazzetta.gr-Κατσικάρης κι επίσημα στην Εθνική!, 11.06.2014
* «Η διαδρομή του Φώτη Κατσικάρη», άρθρο στον ιστότοπο Sport24.gr, 13 Ιουλίου 2014.

  


|  |  |  |  |  |
| --- | --- | --- | --- | --- |
| 

| π • σ • ε
Προπονητής της χρονιάς στο EuroCup |
| --- |
|  |
| 
**2009:** Μαχμούτι 0 · 0 **2010:** Ζούρος 0 · 0 **2011:** Πέτροβιτς 0 · 0 **2012:** Ζντοβτς 0 · 0 **2013:** Κατσικάρης 0 · 0 **2014:** Τρινκιέρι 0 · 0 **2015:** Γκαρθία Ρενέσες 0 · 0 **2016:** Μπουσκάλια 0 · 0 **2017:** Μαρτίνεζ 0 · 0 **2018:** Ομπράντοβιτς |  |

 |

|  |  |  |  |  |  |
| --- | --- | --- | --- | --- | --- |
| 

| π • σ • ε
Εθνική Ελλάδος - Παγκόσμιο Πρωτάθλημα Ανδρών FIBA 2014 - 9η θέση |
| --- |
|  |
| 000 | 
* 4 Μάντζαρης
* 5 Μπουρούσης
* 6 Ζήσης
* 7 Βασιλειάδης
* 8 Καλάθης
* 9 Γλυνιαδάκης
* 10 Παπανικολάου
* 11 Σλούκας
* 12 Καϊμακόγλου
* 13 Αντετοκούνμπο
* 14 Βουγιούκας
* 15 Πρίντεζης
* Προπ: Κατσικάρης
 |  |

 |

|  |  |  |  |  |  |
| --- | --- | --- | --- | --- | --- |
| 

| π • σ • ε
Εθνική Ελλάδος - Ευρωπαϊκό Πρωτάθλημα Ανδρών FIBA 2015 - 5η θέση |
| --- |
|  |
| 000 | 
* 5 Μπουρούσης
* 6 Ζήσης
* 7 Σπανούλης
* 8 Καλάθης
* 9 Περπέρογλου
* 10 Σλούκας
* 12 Καϊμακόγλου
* 13 Κουφός
* 15 Πρίντεζης
* 16 Παπανικολάου
* 17 Μάντζαρης
* 34 Αντετοκούνμπο
* Προπ: Κατσικάρης
 |  |

 |